**Učebné osnovy**

**Predmet: Nemecký jazyk (2. CJ)**

**Ročník a trieda: 8. A,B,C**

**Počet vyuč. hod. ročne: 33**

**Počet vyuč. hod. týždenne: 1**

1. **Charakteristika predmetu:**

Učenie sa cudzích jazykov umožňuje otvorenejší prístup k ľuďom. Komunikácia a rozvoj kompetencií v cudzom jazyku sú bránou pre učiacich sa pri spoznávaní iných kultúr. Nemecký jazyk tak ako iné cudzie jazyky zabezpečuje učiacemu sa riešiť každodenné životné situácie v cudzej krajine, vymieňať si informácie a nápady s mladými a dospelými, chápať spôsoby myslenia iných národov a ich kultúrneho dedičstva a dovoľuje im sprostredkovať svoje myšlienky a postrehy. Znalosť cudzích jazykov má veľký význam tak z hľadiska výchovného a vzdelávacieho prínosu k utváraniu všestranne rozvinutej osobnosti, ktorý vie pochopiť potrebu vzdelávania sa v cudzom jazyku.

1. **Ciele, predmetové spôsobilosti:**

Cieľom vyučovania nemeckého jazyka je rozvíjať všeobecné kompetencie, ktoré nie sú charakteristické pre jazyk, ale sú nevyhnutné pre rôzne činnosti, vrátane jazykových zručností. Dôležité sú jazykové kompetencie učiaceho sa, pričom dôležité prvky sú: porozumieť (čítať, počúvať), hovoriť (ústna interakcia, samostatný ústny prejav) a vedieť písať. Tieto kompetencie sú priamo ovplyvnené kvalitatívnymi aspektmi ako rozsah, plynulosť, presnosť, interakcia.

1. **Požiadavky na prístup:**

Učiaci využíva nielen všeobecné kompetencie, ale aj celý rad komunikačných jazykových kompetencií: komunikačné zručnosti, percepčno-motorické zručnosti, pamäťové, klasifikačné a aplikačné zručnosti, analytické zručnosti, tvorivé zručnosti, informačné zručnosti. Žiaci po ukončení ôsmeho ročníka by mali ovládať niektoré základné komunikačné zručnosti, slovnú zásobu vybraných tematických okruhov, mali by rozumieť vetám, textom. V gramatike žiaci zvládajú tvorbu viet a otázok, používanie modálnych slovies, osobných zámen, privlastňovacích prídavných mien, tvoriť vedľajšie vety, stupňovať prídavné mená.

1. **Metódy a formy práce:**

Vyučovanie nemeckého jazyka je založené na komunikatívnom-poznávacom princípe. Výučba má žiakov aktivizovať, vzbudiť záujem a pripraviť žiakov na život v spoločnosti.

Metódy a formy práce: motivačné rozprávanie, motivačný rozhovor, zážitkové učenie, rozhovor, scénka, dramatizácia, samostatná práca a práca v skupinách, metódy opakovania, upevňovania a precvičenia učiva.

Osvojovanie cudzieho jazyka je ovplyvňované množstvom faktorov. Psychologické, emocionálne, sociokulturálne činitele ovplyvňujú celý proces učenia. Veľmi dôležitá je uvoľnená a priateľská atmosféra a taktiež profesionálny prístup zo strany učiteľa. Je preto nevyhnutné počas celého procesu učenia mať na zreteli tieto aspekty. Podstatné je si uvedomiť, že na prvom mieste stojí žiak a jeho schopnosti a potenciál, ktorý treba rozvíjať a využiť na dosiahnutie konkrétneho cieľa. Individuálny prístup zo strany učiteľa aktivizuje u jednotlivých žiakov záujem o jazyk, čo sa prejavuje v jeho tvorivej práci a postupne aj v samostatnom myslení. Pri výučbe je nápomocné aj využitie vhodných didaktických prostriedkov. Nevyhnutným faktorom pri výučbe je systematické opakovanie, primeraná náročnosť a precvičovanie učiva.

1. **Metódy a prostriedky hodnotenia**

* Hodnotenie výkonov žiakov sa uskutočňuje podľa všeobecných metodických pokynov formou primeranou veku. Žiaci sú hodnotení podľa – *Metodický pokyn* č. 22/*2011* na *hodnotenie žiakov základnej* školy zo dňa 1.mája 2011
* Predmet sa hodnotí známkou. Cieľom slovného hodnotenia je zohľadňovať vyjadrovacie schopnosti žiaka, kreativitu, rečové zručnosti a viesť žiakov k správnemu sebahodnoteniu. V priebehu školského roka sa uskutočňujú testy po každej lekcií, v ktorých učiteľ preveruje jazykové zručnnosti žiaka
* V popredí pritom stojí stupeň ovládania jazyka, len na okraji poznatky a vedomosti. Vecné poznatky majú slúžiť ako podklad pre hodnotenie len v nevyhnutnom rozsahu. Platia pokyny pre hodnotenie a známkovanie používané v školách v Slovenskej republike.
* Okrem formálnej známky musí byť pevnou súčasťou neformálneho zisťovania výkonov aj slovné hodnotenie ako informácia pre žiakov a rodičov.
* Celkové hodnotenie výkonu žiaka na konci školského roka sa má uskutočňovať každopádne kvalitatívne/holisticky. Pritom treba brať ohľad na nasledujúce komponenty:

1. stále výkony počas celého školského roka
2. pokrok v učení (sa)

**Previerky vedomostí podľa tematických okruhov učiva.**

Počet previerok určuje vyučujúci predmetu podľa možností a podmienok vyučovania. Vždy dbá na dodržanie psychohygienických predpisov.

**Hodnotenie previerok:**

|  |  |
| --- | --- |
| **Známka** | **Percentá** |
| **1** | **100 – 88** |
| **2** | **87 – 75** |
| **3** | **74 – 50** |
| **4** | **49 – 25** |
| **5** | **24 - 0** |



|  |  |  |  |  |
| --- | --- | --- | --- | --- |
| **Mesiac** | T**ýždeň** | **Názov tematického celku a tém** | **Výkonový štandard**  **Vzdelávacie ciele** | **Poznámka** |
| IX. | 1. | Opakovanie: Čísla, presný čas, dátum, Písmená, Krajiny, V triede | Vedieť pravidlá pri vytvorenie čísiel, vymenovať krajiny, školské potreby a učebné predmety  Kalendár, hodiny | Gramatika: členy, prídavné mená  Vedieť zaradiť podstatné mená do skupín podľa členov |
|  | 2. | Cvičenie | Pripojiť k podstatným menám členy a prídavné mená, práca vo dvojiciach | Obrázky |
|  | 3. | Rodina a priatelia | Rozšíriť slovnú zásobu podstatnými a prídavnými menami, práca s textom v skupine |  |
|  | 4. | Rodinný život, týždenný plán | počúvanie, rozumieť prehratým textom | Gramatika: pravidelné a nepravidelné slovesá, prítomný čas slovies  Časovanie slovies, rozoznávať dve skupiny slovies a vedieť rozdiely medzi nimi  Tabuľka slovies |
| X. | 5. | Môj profil | Predstavenie sa vlastnými slovami |  |
|  | 6. | Tu bývam, môj domov | Používať prídavné mená | Obrázky a fotky |
|  | 7. | Voľný čas a šport | Rozšírenie slovnej zásoby  Gramatika: slovosled, vety so spojkou “dass” |  |
|  | 8. | Výlet | Rozumieť prečítaným textom |  |
| XI. | 9. | V hotely. Dialógy | Práca vo dvojiciach, slovná zásoba | Obrázky |
|  | 10. | Výlet v Rheinlande | Rozumieť textu |  |
|  | 11. | U lekára. Dialógy | Rozšírenie slovnej zásoby |  |
|  | 12. | Nehoda, čítanie | Rozumieť textu |  |
| XII. | 13. | Sviatky v Nemecku: Mikuláš | Zoznámiť sa s tradíciou inej krajiny | Obrázky |
|  | 14. | Tradície | Počúvanie |  |
|  | 15. | Vianoce | Zoznámiť sa so zvykmi inej krajiny | Obrázky |
| I. | 16. | Kde bývam | Rozvíjanie slovnej zásoby |  |
|  | 17. | Projekt | Zostavenie projektu |  |
|  | 18. | Prezentácia projektu | Vyhodnotenie |  |
| II. | 19. | V meste | Popis mesta | Mapa mesta |
|  | 20. | Ako sa dostanem… | Práca vo dvojiciach |  |
|  | 21. | Sv. Valentín – Tradície v Nemecku | Počúvanie |  |
| III. | 22. | Ideme nakupovať | Rozšírenie slovnej zásoby |  |
|  | 23. | Potraviny | Počúvanie | Letáky |
|  | 24. | Prosím si… | Práca vo dvojiciach |  |
| IV. | 25. | Počasie | Slovná zásoba |  |
|  | 26. | Predpoveď počasia | Sledovanie televíznych novín | Počítač |
|  | 27. | Počasie ročných obdôb | Čítanie textu |  |
| V. | 28. | Projekt | Zostavenie projektu |  |
|  | 29. | Prezentácia projektu |  |  |
|  | 30. | Prázdniny v Nemecku | Čítanie textov |  |
| VI. | 31. | Opakovanie tém | Dialógy |  |
|  | 32. | Opakovanie tém | Dialógy |  |
|  | 33. | Hodnotenie |  |  |